उपज की आवक बढ़ी, एंट्री गेट पर लंबी कतार, मेन रोड तक लगे वाहन
कृषि उपज मंडी में होली से पहले की त्योहारी आवक अब जोर पकड़ने लगी है। सोमवार को आलम यह रहा कि मंडी में एंट्री वाले पिछले गेट तक वाहनों की लंबी कतार रही और किसानों को मेन रोड तक वाहन खड़े रखना पड़े। मंडी परिसर उपजों के ढेर से पट गया। यहां दिनभर में कृषि जिंसों की आवक 45 हजार बोरी से ज्यादा रही। 27 हजार 779 बोरी नीलाम हुई। सबसे ज्यादा 17500 कट्टे लहसुन के रहे।
रविवार अवकाश के बाद सोमवार सुबह से मंडी में वाहनों की एंट्री का दौर शुरू हो गया था। देखते-देखते दोपहर 2 बजे तक एंट्री गेट वाला हिस्सा वाहनों से भर गया और मेन रोड किनारे तक किसानों ने वाहन खड़े कर दिए थे। लहसुन का स्टॉक ज्यादा रहा। सोयाबीन की आवक 2 हजार बोरी, गेहूं की 3000 बोरी, धनिया की 2000 बोरी, सरसों की 1800 बोरी आवक रही। नागदा के धनसिंह ने बताया लहसुन लेकर आए हैं, मंदसौर मंडी में अच्छे भाव मिलने के कारण इंतजार में परेशानी नहीं। मंडी सचिव एमएस मुनिया ने कहा सोमवार को अन्य दिनों की तुलना में खासी आवक रही है जिस कारण वाहनों को धीमे-धीमे एंट्री देना पड़ी। उपज की नीलामी में परेशानी ना आए इसलिए कुछ इंतजार जरूरी है। होली के समय आवक बढ़ती है।
कृषि मंडी के बाहर मेन रोड तक लगी वाहनों की कतार, उपज के साथ एंट्री का इंतजार करते किसान।
hin_Deva hin_Deva hin_Deva hin_Deva